lv lv lv lv lv lv lv lv fr lv lv lv lv lv lv lv fr lv lv lv lv lv lv lv lv lv lv lv lv fi lv lv lv lv fr lv lv lv lv lv lv lv lv lv lv lv lv lv lv lv lv lv fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lv lv en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fr lv lv lv lv lv lv lv lv lv lv lt en lv en lv en lv en en en lv en cs en lv en lv en lv lv lv lv lv pt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv en lv lv lv lv lv lv lv lv lv lv lv fr lv lv lv lv lv en de lv lv lv lv lv sl lv lv lv lv lv lv lv fr fi fr lv lv lv lv lv lv fi lv lv lv lv lv lv lv lv lv hbs_lat lv lv fr lv pt lv lv lv en lv lv fr cs lv lv lv lv lv lv lv lv lv lv de lv
piektdiena, 2010. gada 30. aprīlis
Neizbēgama ir tikai nāve un nodokļi.
Piemēram Ģirts Valdis Kristovskis (Vienotība) pieļāva iespēju lielo budžeta deficītu lāpīt ar naudiņu ko piespiedu kārtā izvelk no pensionāru maciņiem. Apmēram tā, kā tas bija PSRS laikos, kad naudas vietā mēdza iebarot vērtspapīrus (obligācijas). Tiesa, nav gan īsti saprotams, kā valsts šo parādu atdotu. Pensionāri tak nemēdz dzīvot mūžīgi. Cilvēkiem gribas dzīvot cilvēcīgi vēl šinī saulē, nevis paņemt nevērtīgus papīra gabalus viņsaulē. Un kas notiks tai gadījumā, ja Latvija tomēr pāries uz eiro? Vai obligācijas atkal zaudēs kādu "nullīti" un būs makalatūras vērtē? Bet ja ieskatās tālākā nākotnē, iespējams ka šī pensionāra mazmazbērns varēs cerēt uz kādu lieku eirocentu...
Bet tad vēl pavisam nesen viens "Vienotības" atzars, kam karājas klāt birka JL, nolēma ka pensionārus un pensijas neaiztiks. Brīnišķīga ziņa tiem, kas to cerēja sagaidīt. Bet rodas jautājums! Vai tad "Vienotība" nesaskaņo savu darbību un sakāmo? Te sanāk ka "labā roka" (PS) nezina ko dara "kreisā roka" (JL). Kas tad vieno šīs trīss partijas (PS, JL, SCP)? Vēlēšanu saraksts un nauda, jeb vienota ideja par Latviju?
Un visbeidzot visšokējošāk ir uzzināt, ka Starptautiskais Valūtas Fonds (SVF) aģitē valdību uz apzinātu  cilvēku krāpšanu! Shēmas būtība ir gaužām vienkārša. Uztaisa zvērīgu nekustamā īpašuma nodokli un atceļ nodokļu atvieglojumus trūcīgajiem. Rezultātā nodoklis krātos līdz brīdim, kamēr izmisušais cilveks savu īpašumu pārdotu, vai aizietu pie senčiem uz labākiem medību laukiem (jādomā ka nomirtu bada nāvē). Rezultātā nodokli nāktos nomaksāt mantiniekiem. Jau kopš neatminamiem laikiem ir zināms, ka nevar izbēgt no nāves un nodokļiem.
Tad ko mēs varam gaidīt no valdības? Aklu pakļaušanos SVF un nodokļu slogu ko nevaram pavilkt? Jeb varbūt valdība tomēr aplaupīs pensionārus un maznodrošinātos? Neviens no variantiem nekādu pārsteigumu neizraisītu. Jau zināms, ka JL neturēja vārdu pensionāriem pirms pašvaldību vēlēšanām. Bet visi nodomi, kas skar aizdevumu Latvijai, ir tik slepeni, ka pat Neo to nezina...
Padomāsim par to, dāmas un kungi...
izsūtīts: piektdiena, aprīlis 30, 2010 Nav komentāru:
Etiķetes: jaunā cerība ;-), Jaunais Laiks atkal sola, nauda smako, pilsoniskā žurnālistika, solījumu laiks, vēsture, vilki aitas kažokos
ceturtdiena, 2010. gada 29. aprīlis
Vai valsts nauda tiek taupīta?
Kopš tā laika, kad V. Dombrovskis (JL) ticis pie valdības grožiem, to vien dzirdam kā taupība. Cērpam algas, cērpam pabalstus un merdējam badā tos kam to visu atņemam. Savādi ir tas, ka vārdi visai bieži nesaskan ar darbiem.
Ta piemēram visiem ir zināms, ka tuvojas 4. maijs. Protams, ka 4. maiju atzīmēs, ņemot vērā ka aizrit 20 gadi kopšneatkarības deklarācijas pieņemšanas. Man grūti iedomāties, ka šī diena ir jāreklamē tik plaši un uzbāzīgi, kā tas tiek darīts šobrīd. Tā piemēram Vecmīlgrāvī pēkšņi uzradās reklāmas stends uz kura skaidri un gaiši bija redzams uzraksts "4. maijs". Bet jābūt naivam, lai ticētu ka šis ir vienīgais stends. Gan jau ka tādi ir izbārstīti pa visu Rīgu. Esmu strādājis ar reklāmu pietiekami ilgi un varu droši apgalvot, ka šis reklāmas veids nav tas lētākais variants krīzes laikā. Aptuvenā līguma cena varētu būt daudzi tūkstoši latu. Tas prieks maksā dārgi. Šo naudu jau nu varēja pavisam mierīgi novirzīt citiem mērķiem. Kaut vai medicīnai. Tur vismaz kādam cilvēkam izglābtu dzīvību.
Otrs paradokss. Latvijas tiesu ēkas un zemesgrāmatu nodaļas turpmāk apsargās SIA "Ave Lat Sargs". Viņi uzvarēja kaut kādā konkursā par tiesībām veikt apsardzes pakalpojumus. Plānotā līgumcena esot gandrīz Ls 100 000. Pieskaitīsim vēl neprognozējamo inflāciju un citus pakalpojumus, tad šī cena uzlēks vēl daudz augstāk. Jocīgi, bet man likās ka valsts iestādes jāapsargā valsts policijai. Diezvai privātā apsardze var nodrošināt kārtību un drošību. Drīzāk atbilde ir jāmeklē jautājumā - kam tas ir izdevīgi? Kura naudasmaciņš kļūs ievērojami biezāks no šī darījuma?
izsūtīts: ceturtdiena, aprīlis 29, 2010 1 komentārs:
Etiķetes: kukuļošana, nauda smako, pilsoniskā žurnālistika, vilki aitas kažokos
otrdiena, 2010. gada 27. aprīlis
Gan jau ka daudzi pamanīja, ka no laikraksta "Diena" aiziet daudzi talantīgi žurnālisti ar Sarmīti Ēlerti priekšgalā. Tagad, kad ir uzradies ilgi gaidītais žurnāls "ir" un žurnāla interneta versija www.ir.lv, man protams radās vēlme aplūkot šo portālu tuvāk.
Sākumā izturējos piesardzīgi. Vēroju tur esošos dialogus, vēroju personas kas tur uzturējās jau no pirmās dienas. Secinājums nebija iepriecinošs. Tur esošā publika ir akli paklausīga un vienota attiecībā uz "Vienotību". Visi pārējie tiek nolīdzināti, maigi izsakoties, līdz ar zemi. Vienīgie pareizie ir JL & Co. Protams, es visu vienkāršoju, bet ne par to ir stāsts.
Tikko portālā uzrodas kāds, kas met kaut mazāko šaubu ēnu uz E. Repšes strīpainā uzvalka izcelsmi vai Valda Dombrovska politikas pareizību, tā šie pārdrošnieki tiek nolāmāti un padarīti par idiotiem. Un vēl par to var spriest vērojot "+" un "-". Jo skaistāka dziesma "Vienotībai", jo vairāk krustu sakabināti ;-) Tad kāda ir morāle? Ja neesat par JL & Co, varat tur nerādīties. Tur ir citi demokrātijas pamatprincipi, kas tādiem lauķiem, kā citāddomājošiem, nav paredzama un saprotama.
Kas no tā izriet? Varat izklaidēties parejoties ar pārspēku. Jāsaka gan, ka nekā unikāla tur nav. Bet izcelties ar mīnusiem var itin knaši, ja aiztiksiet kādu turienes elku. Laipni lūgti portālā, kur valda demokrātija un vārda brīvība ar vienu pareizu viedokli...
Jūs jau būsiet pamanījuši, ka man nepatīk neviens politiķis, kas nav spējīgs pamatot savu rīcību un nav spējīgs pamatot savu ienākumu izcelsmi. Tas pats attiecas uz "Vienotību". Ja man ir šaubas par viņu godīgumu, tad cieš visi neatkarīgi no piederības.
izsūtīts: otrdiena, aprīlis 27, 2010 Nav komentāru:
Etiķetes: jaunā cerība ;-), pilsoniskā žurnālistika, prese, pseidodemokrātija
pirmdiena, 2010. gada 26. aprīlis
Tā vien liekas, ka katru dienu cilvēki paliek arvien naskāki uz politiķu izsekošanu un lamāšanu par visām pieļautajām kļūdām. Vistrakakais ir tas, ka politiķi zin ka pirms vēlēšanām sabiedrības uzmanība tiek pievērsta visiem padarītajiem un nepadarītajiem darbiem, visiem izpildītajiem un neizpildītajiem solījumiem. Tomēr viņi joprojām atļaujas parādīt savu attieksmi par izrādīto uzticību savu un potenciālo vēlētāju acīs.
Te nu rodas jautājums... Vai tiešām ministrijās un Saeimā ir tik maz darba, lai notriektu laiku šādās spēlītēs? Parasti darba devējs tādu darbinieku atlaiž bez vārda runas. Tad varbūt ir Saeima var izskatīt iespēju, ka vēlētāji atsauc tos deputātus, kas nepilda viņu intereses, jeb ar savu darbību rada iespaidu, ka deputāti savas intereses vērtē augstāk, par savu vēlētāju interesēm. Bet šiem politiķiem, kas nosaka patreizējo valsts politiku, šādas prasības varētu būt kā dadzis acī. Tas kaitētu politiķu personīgajām interesēm un biznesam. Tad viņiem vajadzētu sekot gan savu nepadarīto darbu sarakstiem, gan to kā uz viņiem skatas sabiedrība, gan to ko par viņiem runā konkurenti. Bet kā saka paruna: ko sēsi, to pļausi!
Tad par ko vēlēsim rudenī? Par tiem kas neciena mūs ar daudzajiem neizpildītajiem solījumiem? Par tiem, kas noklusē patiesību pirms vēlēšanām un pēc tām nāk klajā ar "šoka terapiju"? Jeb par tiem, kas neskatoties ne uz ko izsaimnieko nodokļu maksātāju naudu?
izsūtīts: pirmdiena, aprīlis 26, 2010 Nav komentāru:
Etiķetes: jaunā cerība ;-), solījumu laiks, vilki aitas kažokos
sestdiena, 2010. gada 24. aprīlis
Šī saeima cilvēkiem arvien biežāk un skaidrāk parāda savu īsto seju. Un tajā nav nekā no tā, kas bija pirms kādiem piecpadsmit gadiem. Protams, ka var teikt - tad kad mans opītis bij dzīvs, zāle bija zaļāka, zivis bij lielākas... ;-) Bet tomēr, ja 90 gadu sākumā atjaunotā Saeima kaut nedaudz vēl pauda tautas gribu un tās deputati varēja sevi saukt par tautas kalpiem, tad šodien viņi ir tautas negods. Skumji, ka deputāti savu biznesu vērtē augstak par tautas uzticību. Nekā svēta...
Varbūt mani moka nostaļģija pēc vecajiem labajiem laikiem. Varbūt vienkārši esmu jau novecojis un sasniedzis to gadu robežu, kad var sacīt: "Ko tu veci vispār sajēdz!" Lai kā arī nebūtu, es neuzskatu par pareizu Saeimas prezidija un frakciju padomes atteikumu Dainim Īvānam (Latvijas Tautas fronte) uzstāties ar runu Saeimas svinīgajā sēdē 4. maijā. Aprit tomēr 20. gadi, kopš LTF (kuru vadīja D. Īvāns) apvienoja tautu un panāca Latvijas neatkarības atjaunošanu. Un šeit nav nozīme, kādi ceļi kopš tā laika ir bijuši D. Īvānam.
Bet mēs atceramies. Atceramies visu - gan labu, gan ļaunu... Un es ceru, ka šī Saeima paliks atmiņā kā vistumšākā nakts kopš neatkarības atjaunošanas. Un jādomā ka mēs atcerēsimies tos vārdus, kas šobrīd Saeimā sevi lepni vēl dēvē par "tautas kalpiem". Tikai dāmas un kungi atcerieties - jūsu laiks drīz beigsies...
izsūtīts: sestdiena, aprīlis 24, 2010 Nav komentāru:
Etiķetes: pērkamie politiķi, vēsture, vilki aitas kažokos
piektdiena, 2010. gada 23. aprīlis
Absolūtās Šausmas politikā, jeb (AŠ)²
Dzīvojam raibi un krāsaini. Laikam tas ir pateicoties pavasarim, kad sāk plaukt lapas un ziedēt puķītes. Tas pats laikam notiek ar politiķu aktivitātēm. Tie kas vēl nesen snauda ziemas miegā, pēkšņi pamožas un sāk savu darbību ar tādu sparu, ka gribot negribot sāc pievērst uzmanību notiekošajam.
Rodas aizdomas, ka mūsu jaunā cerība "Vienotība" izmanto J. Maizīti par tvaikoni, ar kuru nostum malā visus politiskos pretiniekus. Atklāta blasošana jau ir laba lieta, bet ja to pārvērš par ieroci, tad tas tik labi neliekas. Šeit var saost, maigi izsakoties, nepatīkamu smaku. Princips jau ir vienkāršs - mēs (JL) zināsim kas ir pret mums un kas ir par mums. Tas ir tas pats vecais vēzītis jaunā glītā iepakojumā. Iztulkot? Lūdzu! Kas nav ar mums, tas ir pret mums un Latvijas Republiku.
Starp citu, vai Rīgas Domes kungiem (N. Ušakovam un A. Šleseram) kauns nav samazināt sev algu par dažiem desmit latiem? Pie tādām algām kādas saņemat, pavisam mierīgi varējāt atteikties no 50% un arī tad jums būtu par daudz, ņemot vērā jūsu privāto biznesu un intrigas...
izsūtīts: piektdiena, aprīlis 23, 2010 Nav komentāru:
Etiķetes: jaunā cerība ;-), nauda smako, pērkamie politiķi, solījumu laiks, vilki aitas kažokos
trešdiena, 2010. gada 21. aprīlis
Bruģējam ceļu uz elli...
Kārtējo reizi nākas pabrīnīties par savādajiem lēmumiem, ko pieņem valdība. Šoreiz tā ar vieglu roku izmeta 13 miljonus latu. Bet nevis vienkārši izmeta, bet gan "pasniedza" ar tādu kā dāsnu roku tiem 25 tūkstošiem bezdarbnieku, kam beigušies pabalsti... Tā ir tā saucamā "stipendiju" nauda. Bet jautājums paliek aktuāls tiem 100 000, kas pie tās netiks un vēl tiem daudziem desmit tūkstošiem, kas bez pabalsta paliks rudenī. Tātad šiem cilvēkiem ir jānomirst badā, jeb jāņem rokās sūdu dakšas un jāiet slānīt valdība.
Gribētos jau zināt, vai ar tiem 100 latiem var iztikt mēnesi? Laikam tak uz to stipendiju vietu valdības vīri un deputāti nepieteiksies? Bet pazemot cilvekus ar šiem grašiem nav nekādu sirdsapziņas pārmetumu... Tā jau ir necieņa pret cilvēkiem, pret saviem vēlētājiem. Lai kā neciešuu Tautas Partiju (TP) tās liekulīgās politikas dēļ, bet Edgars Zalāns (TP) norāda, ka tas ir:
"klajš valdošās koalīcijas īstermiņa domāšanas paraugs: ar pagaidu risinājumu - 100 latu stipendijām - novērst sociālos nemierus līdz vēlēšanām, pieverot acis uz to, ka rudenī budžeta nauda būs izsīkusi, bet bez darba un līdz ar to bez iztikas palikušo cilvēku problēmas būs vēl vairāk samilzušas".
Bet laikam šī valdība nedoma par to, kas būs pēc 10. Saeimas vēlēšanām. Tas viņus neskars tik ilgi, kamēr neapmierinatā tauta neķeras šiem pie rīkles. Jebkurā gadījumā par katru neapmierinātības izpausmi, šī Saeima atļausies vēlētājiem pārmest nepateicību. Šie politiķi rūpīgi un ar nodomu cītīgi zāģē zaru uz kura paši sēž. Gan tie, kas šobrīd pamet saviem vēlētājiem ubaga grašus (100 latu stipendijas), gan tie, kas cītīgi gremdē valdību (TP, LPP/LC, ZZS u.c.) ar savām sīkajām šantāžām un izlēcieniem. Neesmu ticīgais, bet dievi (lai cik daudz un kādi viņi nebūtu) ir mani liecinieki, šie cilvēki cītīgi bruģē savu un mūsu ceļu uz elli...
Vai Saeimā un valdībā atradīsies kāds drosminieks, kas savu algu un kompensācijas samainīs pret 100 latu stipendiju? Gaidu drosminiekus, kas pieteiksies...
izsūtīts: trešdiena, aprīlis 21, 2010 Nav komentāru:
Etiķetes: nauda smako, vilki aitas kažokos
otrdiena, 2010. gada 20. aprīlis
Nepateicība pasaules alga, bet dots devējam atdodas...
Daudzi bernībā ir lasījuši pasaciņas, kur uzsvars ir likts uz vārdiem: nepateicība pasaules alga! Tagad to var interpretēt attiecībā uz Aināru Šleseru (LPP/LC). Vēl tikai dažas dienas atpakaļ A.Šlesers pieņēma valdības piedāvājumu virzīt LPP/LC cilvēku uz Saeimas Prezidiju. Valdība tāpat saņēma A. Šlesera solījumu atbalstīt valdību. Bet attiecība uz J. Maizīša kandidatūru ģenerālprokurora amatam, A.Šlesers ir nelokāms:
"Ja politiska spiediena rezultātā Augstākās tiesas priekšsēdētājs atkārtoti nominēs Maizīti ģenerālprokurora amatam, kā partijas priekšsēdētājs ierosināšu LPP/LC frakcijai vairs nenoteikt brīvo balsojumu, bet vienbalsīgi noraidīt šo kandidatūru. Tas nebūs balsojums pret Maizīti. Tas būs balsojums pret Latvijas valsts tiesiskuma graušanu."
Protams, var apgalvot ka A. Šlesers nav atbildīgs par savu padoto balsojumu, bet tai pašā laikā nevajag aizmirst aizkulišu cīņas, ietekmēšanu un pat balsu uzpirkšanu. Pat nosakot brīvo balsojumu, A.Šlesers parādīja savu vilka dabu. Princips viens - kamēr no JL var kaut ko izspiest (vietu Saeimas Prezidijā), tikmēr LPP/LC būs labiņi, bet kad viss jau ir, tad kaut grēku plūdi... Var apgalvot, ka J. Maizītis nav drauds Latvijas ekonomiskajai un finansiālajai stabilitatei. Bet tai pašā laikā tas ir diezgan klajš izaicinājums valdībai, kas jau tā balansē uz naža asmens. Ja jau valdība nevar paļauties uz šadu sīkumu, kā J. Maizīša apstiprināšanu amatā, tad ko gaidīt no Saeimas, kad būs jāpieņem tiešām svarīgi lēmumi? Nepateicība pasaules alga... Savādi, ka Valdis Dombrovskis (JL) uzķērās uz A. Šlesera solījumu makšķeres. Kaut gan, varbūt tas bija viņa mērķis, parādīt cik daudz var ticēt A. Šlesera vārdam.
Un tikpat interesants eksemplārs ir unikālais Gundars Daudze (ZZS), kam pietika dūšas LNT raidījumā "900 sekundes" pavēstīt, ka šī Saeima ir izglābusi valsti no bankrota! Laikam jau G. Daudze (ZZS) aizmirsa, ka tieši šai Saeimai bija izredzes mīkstinat finanšu krīzes ietekmi uz Latviju. Ja nemaldos, krīze Latvijā ir manāma kādu pusotru gadu, bet Saeimas simts gudrie prāti tur snauduļo jau trīsarpus gadus. Gribot negribot ir jāsecina, ka vai nu G. Daudze (ZZS) apzināti sagroza patiesību, jeb šo patiesību nemaz negrib saskatīt. Jāatzīstas, ka sis politiķis mani nebeidz pārsteigt ar savām zināšanām un attieksmi pret cilvekiem. Ja G. Daudze pārstāv ZZS, tad diezvai viņiem ir izredzes apmuļķot tautu Saeimas vēlēšanās, kas vairs nav aiz kalniem. Dots devejam atdodas, Gundar...
Savādi ir vērot, kā politiķi mēģina atkal un atkal apvārdot savus vēlētājus. Bet problēma ir tai apstāklī, ka valdošajām partijām bija doti jau 20. gadi, lai Latviju padarītu par pārtikušu un laimīgu valsti. Rezultāti ir redzami: nabadzība, bezdarbs, cilveki kas pamet valsti cerībā uz labaku dzīvi svešumā. Bet par to neviens politiķis nevelas runāt. Jo nekādi vārdi to par neesošu nepadarīs.
izsūtīts: otrdiena, aprīlis 20, 2010 Nav komentāru:
Etiķetes: jaunā cerība ;-), pērkamie politiķi, vilki aitas kažokos
pirmdiena, 2010. gada 19. aprīlis
Vai trusītis Rodžers ir neaizstājams?
Mūsu Jānis Maizītis ir neaizstājams. Viņš ir pasaules naba. Bez viņa nav dzīves. Ja viņa nebūs, Latviju pārņems korupcija. Visi ceļi un taciņas sniedzas līdz J. Maizītim (un nevis līdz Romai, kā domāja līdz šim vairāk kā 2000 gadus)...
Tad kāpēc eksprezidenti un daļa partiju tik ļoti uzstāj par J. Maizīša ievēlēšanu? Vai tiešām tikai tāpēc ka to uzskata par valsts tiesiskuma garantu? Protams, ja J. Maizīti ievēlētu par ģenerālprokuroru, nebūtu vajadzība pēc citiem kandidātiem. J. Maizītis turpinātu nemanāmi rušināties savā smilšu kastē neviena netraucēts un, laiku pa laikam, izceltu gaismā kādu prāvāku zivtiņu, lai attaisnotu savu eksistenci. Bet kāpēc tad Ivars Bičkovičs nolēma ieturēt pauzi līdz rudenim, kad tiks ievēlēta 10. Saeima?
Secinājumi? Luk daži no tiem. Mūsu zvaigzne J. Maizītis strādā "Vienotības" interesēs, tāpēc ZZS, TP un LPP/LC nav ieinteresēti šīs kandidāta apstirināšanā. Pilnīgi pieļauju domu, ka I. Bičkovičs apzināti virzīja J. Maizīti uz izgāšanos, lai viņu varētu aizvietot ar sev vēlamu personu, pašam zinamu iemeslu dēļ. Ja rudenī būs varas maiņa un "Vienotība" netiks pie stūres, tad visticamak tiks virzīta persona kas lobēs mūsu "iemīļotos" oligarhus. Un pat tagad I. Bičkovičs jau atklāti pasaka, ka tiks ietureta pauze... Bet kur ir garantija, ka šīs pauzes laikā J. Maizīti neaizvieto oligarhu interesēm atbilstoša persona, kas vismaz netraucēs viņus priekšvēlēšanu cīņu laikā? Tā top politika dāmas un kungi... Mūsu trusītis Rodžers ir atradis taciņu uz zvaigznēm...
izsūtīts: pirmdiena, aprīlis 19, 2010 Nav komentāru:
Etiķetes: kukuļošana, nauda smako, pērkamie politiķi, solījumu laiks, vilki aitas kažokos
sestdiena, 2010. gada 17. aprīlis
Kas tad tomēr iegāza trusīti Rodžeru?
Vēl arvien nerimstas atskaņas par J. Maizīša neapstiprināšanu ģenerālprokurora amatā. Vissāpīgāk to laikam uztver V. Dombrovskis (JL). Citēju no portāla www.ir.lv:
Kā norādīja premjers, viņa kā mazākumvaldības vadītāja “sarkanās līnijas” tieši skar valsts finansiālās stabilitātes jautājumus. “Ja [Saeimā] tiks pieņemti lēmumi, kas sagrauj starptautiskā aizdevuma programmu un atkal vedīs valstī finansiālajā nestabilitātē, kāda tā bija pirms gada, tādā gadījumā tā ir “sarkanā līnija”. Tas ir bijis mans galvenais uzstādījums sarunās ar visām Saeimas frakcijām.”
Un arī Ģ. V. Kristovskis (PS) ir visai sakapinājis savas emocijas. Lūk citāts no www.vienotiba.lv:
„Saeimas deputāti, 15. aprīlī aizklāti balsojot pret Jāņa Maizīša atkārotu apstiprināšanu ģenerālprokurora amatā, ir metuši gļēvu izaicinājumu tiesiskai Latvijas valstij.”
Patiesībā nekādi netieku gudrs, kā tas nākas, ka viens mazs mazītiņš trusītis Rodžers, kurš visu laiku bijis tik nemanāmi aizņemts ar A. Lemberga (ZZS) izķidāšanu, var sacelt tādu ažiotāžu. Ņemot vērā ka J. Maizīti atkārtoti nominēja tik labi zinamais un skandalozais I. Bičkovičs, tad rodas pamatots jautājums - kam ir izdevīgs Saeimas balsojums? Atliek pieņemt visreālāko pieņēmumu. Kāds šo scenāriju ir pasūtījis. Bet par to jāpateicas TP, ZZS un TB/LNNK. Lūk citāts no laikraksta www.la.lv:
Tomēr šī gada sākumā "JL" un PS pārstāvji jau iesniedza grozījumus Saeimas Kārtības rullī, kas paredzēja atklātu balsojumu par ģenerālprokuroru, bet Saeima šo priekšlikumu noraidīja. Pret toreiz balsoja 59 deputāti – Tautas partijas, Zaļo un zemnieku savienības, "Tēvzemei un Brīvībai"/LNNK, "Saskaņas centra", LPP/"LC", kā arī Jakovs Pliners ("PCTVL").
Salīdzinot ar gada sākumu un tagadni, nekas nav mainījies. TP un ZZS kategoriski iebilst pret atklātu balsošanu. Un gan jau vēl daži ēnā tupēdami paslepus neatbalsta šo pasākumu. I. Bičkovičs apņēmies jaunu kandidātu neizvirzīt līdz nākamās Saeimas vēlēšanām. Bet rudenī gan jau Saeima J. Maizīti apstiprinās atkārtoti. Tas varētu būt izdevīgi A. Lembergam (ZZS). Un protams, arī citi tikpat apšaubāmi politiķi (A. Šķēle (TP), A. Šlesers (LPP/LC) u.c. vēl inkognito) varētu par šo pasākumu priecāties. V. Dombrovskis aizņemts ar dumpīgo Saeimu, bet paši pa to laiku aktivizēs reklāmas pasākumus vēlētāju smadzeņu izskalošanai. Bet jāatzīst, ka V. Dombrovskis tomēr šajā situācijā atgādina mazu niķīgu bērnu, kam lielie onkuļi atņēmuši bonbongu. Tātad jāsecina, ka vēl viens Valdi neapmierinošs solījums un varam atlaist Saeimu. Ja tā padomā, tas būtu pat labāk. Vismaz mūsu oligarhi, kas simulē tautas kustību, parādītu ka ir vienotāki par Vienotību. Nokristu biezais priekškars no uzņēmēju organizācijas "Par Labu Latviju". Viņi joprojām laužas un slēpj savu saistību ar TP un LPP/LC.
Kā redzams, trusītis Rodžers ir tikai ēsma valdībai...
izsūtīts: sestdiena, aprīlis 17, 2010 Nav komentāru:
Etiķetes: Jaunais Laiks atkal sola, kukuļošana, pērkamie politiķi, solījumu laiks, vilki aitas kažokos
piektdiena, 2010. gada 16. aprīlis
Kas iegāza trusīti Rodžeru?
Nekādi netieku gudrs, vai tiešām Latvijā trūkst godīgu un strādātgribošu cilvēku, ka viss uzsvars jāliek uz J. Maizīti kā vienīgo īsteno tiesiskuma aizstāvi? Gan jau ka kādam konkrētam politiskajam spēkam tas ir izdevīgi. Kamēr J. Maizītis trenkā A. Lembergu (ZZS) un velns viņu zin ko, tikmēr citas tikpat simpātiskas personas mierīgi pilnveido savu personīgo biznesu, vai arī papildina savu budžetu nebaltajām dienām.
Nav jābūt īpaši gudram, lai saprastu, ka mūsu trusīti iegāza ļaunie vilki no ZZS, TP, un LPP/LC. Protams, pierādījumu tam nav. Bet atcerēsimies, ka Saeimā LPP/LC pārstāv 10 deputati, ZZS pārstāv 18 deputāti, bet TP jau 23 deputāti. Nav jabūt matemātikas ģēnijam, lai saprastu ka tas ir vairākums pret JL 18 deputātiem, SC 17 deputātiem, TB/LNNK 8 deputatiem un PCTVL 6 deputātiem. Ņemot vērā vēl to, ka ne visi tautas kalpi esot godīgi (tā to apgalvoja pats G. Daudze), tad protams nav nekādu pārsteigumu par šo iznākumu, ko daži uztver pārāk sakāpināti. Par visu pamatu varēja būt gaidāmā prokuratūras tīrīšana, kas noteikti nav izdevīga vairākiem politiskajiem spēkiem, kam ir pieejama informācija par prokuratūras darbību un planiem, kas varētu radīt zināmas problēmas priekšvēlēšanu cīņā.
Protams, ka tie kuri cietuši no J. Maizīša bargās uzmanības, tagad atspēlējās un ļauni priecājas. Kā spilgtākais piemērs tam ir A. Lembergs. Bet tā kā viņš ir ZZS līderis, tad kuram ir šaubas par to, kā šī apvienība balsoja? LPP/LC solīja valdību atbalstīt, bet tikko savu cilvēku iebīdīja sev vajadzīgajā krēslā, tā solījumi izgaisa kā dūmi. Par to vai J. Maizītis tomēr ir piemērotākais kandidāts ģenerālprokurora amatam var spriest katrs pats. Atgādināšu tikai Latvijas prokuroru Ētikas kodeksa pamatprincipus:
prokuroram jābūt patstāvīgam un neatkarīgam sava profesionālā pienākuma izpildē, norobežojoties no personiskajām interesēm vai kādas ārējas ietekmes;
prokurors, pildot dienesta pienākumus, nedrīkst vadīties no kādas atsevišķas personas, partijas vai grupas interesēm, pakļauties sabiedrības protestiem vai bailēm no kritikas;
prokurors pilda uzliktos pienākumus objektīvi un taisnīgi, ievērojot nevainīguma prezumpciju un personu vienlīdzību likuma un tiesas priekšā, kā arī neizrādot īpašu labvēlību vai radot nepamatotas privilēģijas.
Lasot šos trīss punktus, man tomēr rodas zināmas aizdomas par J. Maizīša atbilstību. Raidījumā "Kas notiek Latvijā" skaidri bija redzams ka pirmais punkts uz viņu iedarbojas visai manāmi. Un nav jau dūmu bez uguns. Ne velti mūsu līdzšinējam ģenerālprokuroram pārmet lēnīgumu. Tikai kā interesēs tas ir bijis? Visinteresantāk būs vērot, kas virzīs nākamo kandidātu. Un vēl interesantāk būs vērot kas viņu atbalstīs. Jebkurā gadījumā būtu patīkami, ja nākamais ģenerālprokurors tik tiešām darbotos pēc ētikas kodeksa un nestieptu gumiju pēc politiska vai privāta pasūtījuma. Bet vai tas tiešām ir iespējams mūsdienu Latvijā? Ceru ka to tiešām pierādīs mūsu nākamais ģenerālprokurors.
izsūtīts: piektdiena, aprīlis 16, 2010 Nav komentāru:
Etiķetes: kukuļošana, solījumu laiks, vilki aitas kažokos
ceturtdiena, 2010. gada 15. aprīlis
Mēs dzīvojam demokrātiskā valstī. Tā vismaz tiek uzskatīts. Ir daudz visādu partiju, apvienību, organizāciju. Tās strīdas savā starpa, uzrauga viena otru. Un viena otrai acī atklāti neknābj. Bet tikko kāds neuzmanīgi pagriež muguru, ta saņem ne tikai knābienu, bet pat spērienu pa zināmu vietu. Tā A. Šķēle (TP) spēra V. Dombrovskim (JL) tīksminoties par A. Šlesera (LPP/LC) izdarībām, solot pievienoties valdībai. Tomēr jāatzīst ka visus šos politiskos spēkus, kas ir valdījuši Latvijā pēdējos 20 gadus, virza tikai viens virzītājspēks - NAUDA!
Interesanti ka nevienam neliekas aizdomīgi, kā tautas kalpi tiek pie grezniem auto, skaistām mājām, lieliem naudas uzkrājumiem un fantastiskiem amatiem dažādu uzņēmumu valdēs. Patlaban ir laiks, kad uzpeld politiķu nodokļu deklarācijas. Nav jau smuki lūrēt svešos maciņos. Bet ko lai dara, ka vairumam cilvēku tur ir dziļu mīnusu. Un izrādas ka arī mūsu finansu ministram E. Repšem (JL) tie ir visai graujoši. Nekādi netieku gudrs, kā viņš vēl nav pārdevis savu ādas uzvalku...
Tātad, kā mūsdienu politiķi un deputāti tiek pie naudas, lai iegādātos īpašumus? TP, LPP/LC, JL, LZS u.c. bijušās un esošās partijas mūžīgi mūžos solījušas aizstrāvēt savu vēlētāju intereses. Bet kur viņi ņem līdzekļus, lai veidotu reklāmas kampaņas priekšvēlēšanu cīņās? Daži labi uzņēmēji ir izteikušies par korupciju valdībā, kas jau daudzus gadus zeļ un plaukst.
Lūk tad liekas saprotams, kāpēc TP un LPP/LC tik sakāpinati ņem pie sirds ka zaudē vēlētāju atbalst. Lūk tāpēc tika radīta uzņēmēju apvienība, kuras aizsegā strādātu tie tautas kalpi, kas jau daudzus gadus cilvēkiem sola leiputriju un zelta kalnus. Vai tad šobrīd Par Labu Latviju nesola to pašu ko TP un LPP/LC pirms četriem gadiem? Vai pirms astoņiem gadiem nebija tādi paši solījumi? Un kas notirk, kad pie stūres tiek SC? Piemēram Rīgas Satiksmē tika radīta vēl viena valdes darboņa vieta SC bīdītai personai. Un tas notika tikko šie nonāca pie stūres Rīgas Domē.
Korupcija zeļ un plaukst, bet vēlētājiem tas nav jāzin, jo viņu pienākums ir atkārtoti ievēlēt korumpētus politiķus, kas lobē to uzņēmēju intereses, kas pa klusam atvēl vairākus desmit tūkstošus latus par sev izdevīgu likumu pieņemšanu. Un tikko vadošās partijas sāk zaudēt sabiedrības uzticību, tā rodas mistiskas apvienības, kas vecos vēzīšus padara kristāldzidrus un nevainīgus. Jauno apvienību ēnā snauduļo vecie politiķi ietērpti jauno organizāciju krāsās. Bet kas šiem kungiem un dāmām neļāva savus solījumus pildīt visus šos gadus?
izsūtīts: ceturtdiena, aprīlis 15, 2010 Nav komentāru:
Etiķetes: jaunā cerība ;-), kukuļošana, nauda smako, pērkamie politiķi, solījumu laiks, vilki aitas kažokos
trešdiena, 2010. gada 14. aprīlis
Laikam tak beidzot esam no krīzes purva izpeldējuši tīros ūdeņos, kur var redzēt zemi zem kājām... Tā vismaz lēma valdība. Un valdība satāv arī no Jaunā Laika (JL), kas vēl pagājušā gada nogalē, cirpa un mērija katra vēlētāja budžetu... Tad atkal cirpa un atkal mērija pēc pašvaldību vēlēšanām, kad vēlētājiem bija sasolīti zelta kalni... Bet pensionāri un ģimenes izjuta ko nozīmē tukšie solījumi. Valdība uzskatīja labāk turēt vārdu starptautiskajiem kreditoriem, bet apcirpt jau tā badā mirstošus pensionārus un izmisušas māmiņas. Laikam valdība nepadomāja, ka ne pensionāri, ne bērni un mātes no zila gaisa pārtikt nevar. Bet kuru gan tas interesē... Tikai tos, kas no tās cirpšanas ir cietuši.
Te pēkšņi valdība sadomāja atbalstīt lielo valsts monopoluzņēmumu prasības pēc prēmijām. Jo lūk darbinieki esot zelta vērti un tos vajag atbalstīt... Es jau neapgalvoju ka nevajag. Par labu darbu pienākas labs atalgojums. Tikai kāpēc nostādīt vienu sabiedrības daļu izdevīgākā situācijā pret otru? Varu saderēt - “Latvijas dzelzceļš” (un meitasuzņēmumos), “Latvenergo” (un meitasuzņēmumos), „Latvijas valsts meži”, „Latvijas Valsts radio un televīzijas centrs”, „Starptautiskā lidosta „Rīga”, „Latvijas autoceļu uzturētājs”, „Latvijas gaisa satiksme”, “Latvijas pasts”, „Getliņi EKO” un „Rīgas Ūdens” darbinieki ir stāvā sajūsmā. Bet kā ir citu valsts uzņēmumu un darbinieku interesēm? Vai viņi strādā sliktāk nekā citi? Vai mediķi, kareivji, ugunsdzēsēji, policisti u.c. struktūru darbinieki nav pelnījuši piemaksas par darbu?
Ja būs kārtējie grautiņi pie Saeimas, vai policija un armija sniegs atbalstu valdībai? Vai mediķiem nebūs rūgtums redzot palātā kādu no tiem vīriem, kas nenovērtē viņu darbu? Vai skolotāji bendējot nervus ar nepaklausīgiem audzēkņiem arī nav pelnījuši iespēju izdzīvot? Es nezinu, vai būtu spējīgs aizstāvēt un ārstēt tādus cilvēkus, kas atklāti ņirgājas par cilvēkiem.
Ja jau krīzes sekas likvidētas, tad dod visiem līdzīgas iespejas. Ja krīze vēl eksistē, tad nevajag kacināt tautu! Esošā pieredze rāda, ka visas lielās prēmijas nonāk šo uzņēmumu valdes locekļu maciņos. Vai šis lēmums ir paredzēts dažiem desmit darbiniekiem - valdes locekļiem? Vēlēšanas tak vēl priekša, dāmas un kungi!
izsūtīts: trešdiena, aprīlis 14, 2010 Nav komentāru:
Etiķetes: jaunā cerība ;-), nauda smako, solījumu laiks, vilki aitas kažokos
otrdiena, 2010. gada 13. aprīlis
Vai mūsdienu demokrātiskajā sabiedrībā ir iespējama cenzūra? Ir gan. Un te nav runa par rupjībām. Bet par katra ienākošā komentāra pārbaudi. Ir pamatotas aizdomas, ka šī organizācija (Par Labu Latviju) pārbauda satura atbilstību savām interesēm. Lidz šim tur redzētas tikai pozitīvas atsauksmes, kas varētu būt cenzēta pozitīvisma kampaņa. Vai tiešām uzņēmēju apvienību ir nobiedējusi izskanējusī kritika sabiedrībā? Jau kopš vakardienas daži komentāri gaida apstiprinājumus:
jokers { 04.12.10 at 2:37 pm }
Jau tāpat ir zinams, ka šī “kustība” nebūs nekas cits, kā aizsegs tiem politiķiem, kas izgāzās ar solījumiem pagājušajās vēlēšanās. Visi solīja, bet čiks vien sanāca… http://www.nerrs.co.cc/
Jūsu komentārs gaida apstiprinājumu
To neatļaujas ne "Vienotība", ne arī "Solidaritāte" (jāsaka gan, ka viņi vispār nevēlas uzklausīt viedokļus un šādu iespēju ir izslēguši). Un kam šī cenzūra izdevīga? Vai tiešām politiķiem, kas saucas par "tautas kustību"?
Bet iespējams, ka es maldos... Varbūt pie visa ir vainīgs admins, kas aizmirsis par saviem tiešajiem pienākumiem un aizsapņojies rokas pa interneta pasaules jaukumiem? ;-)
izsūtīts: otrdiena, aprīlis 13, 2010 Nav komentāru:
Etiķetes: cenzūra, uzņēmēji asina zobus, vilki aitas kažokos
pirmdiena, 2010. gada 12. aprīlis
Kas tad ir īsti šī kustība "Par Labu Latviju", kas lepni sevi dēvē par tautas kustību. Kas ir šī tauta? Vai tie ir uzņēmēji, kas tiecas vārīties politiskajā katlā? Pēc visa spriežot tā ir tā tautas daļa, kas vai nu daudz solīja 9. Saeimas vēlēšanās, vai arī sniedza lielu atbalstu tām partijām, kuras šobrīd cieš pamatīgu politisku fiasko. Nevienam tak nav noslepums, ka šai mistiskajai kustībai gatavojas pievienoties tādi uzņēji kā A.Šķēle un A.Šlesers. Es ceru, ka neesmu vienīgais, kas šajā kustībā saskata vecos vēzīšus jaunos iepakojumos, kuru iepako G. Ķirsona (nu jau iedragātā) personība.
Tas, ka A. Šlesers, tik skaisti aizstāvēja G. Ķirsonu LNT raidījumā "900 sekundes" pret S. Ēlertes izteikumiem, neliecina par strātēģisku un saprātīgu pieeju. Diez vai nopietns politiķis atļautos izgāzt savu žulti  tik atklātā veidā. Pēdējā laikā A. Šleseru laikam ļoti nomāc arvien pieaugošā kritika masu mēdijos. Un tas bija manāms arī A. Šlesera vārdos:
"Viens no šādiem cilvēkiem ir Sarmīte Ēlerte, kura ir ilgstoši vadījusi Sorosa fondu, bijusi fonda galvenais ideologs. Viņa šodien pauž viedokli, ka šodien, redz, nav nepieciešams politikā iet uzņēmējiem. A kas tad ir Sarmīte Ēlerte? Privatizējusi savā laikā laikrakstu "Diena", diezgan veiksmīgi - pa santīmiem. Pēc tam pelnīja daudzus miljonus, pēc tam pārdeva, nopelnīja miljonus. Un tagad viņa kā uzņēmēja ar kompartijas pieredzi. Un, starp citu, kāpēc sabiedrība nerunā, ka Sarmīte Ēlerte kompartijā iestājās tikai 80.gadu beigās? Tas ir kaut kā līdzīgi kā tagad, kad viņa nevar izšķirties, kurai partijai pievienoties, jo izskatās, ka tā ir kompartijas biedra karte kaut kur saglabāta un šad un tad, pieliekot pie krūts, silda apziņu, ka viņai šie ideāli ir svēti.. Es nekad neesmu bijis kompartijā, bet cilvēki, kuri tur ir bijuši, uzvedas kā tādi svētie"
Bet A. Šlesers aizmirsa to, ka pat tie kas bijuši kompartijā, nemēdz lieki mētāties ar solījumiem tautai. Tas ir nevēlami un pat bīstami. Uzsaukumi un saukļi šai jaunajai kustībai (es teiktu - ka nu jau partijai) ir skaisti, bet vai tie nebija skaisti arī citām partijām? Kur tie ir tagad? Aizmirsti un neizpildīti solījumi, kā rezultātā cilvēki pamet valsti, lai dzīvotu kā cilvēki svešā zemē, nevis kā bomži savā zemē. Bet tas ka šī jaunizceptā apvienība vēlas izveidot nāciju sakrustojot trīs iespējamo valodu kokteili, ir tik traka, ka man trūkst vārdu! Tatad, doma ir radīt nāciju, kas runātu latviešu, krievu un angļu valodās. Principa tas nozīmē to, ka latviešu valoda izmirs visai ātri. Uzņēmēji runās (jau joprojām runā) pārsvarā krievu un angļu valodās. Un tie mazie melnie strādnieciņi pat nesapratīs ko no viņiem grib. Man kaut kā pagaisusi tā cerība, ka pašreizējā politiskā elite no tiesas grib kaut ko darīt tautas labā. Jau n-tos gadus šie kungi par saviem vēlētājiem atceras ik pēc diviem gadiem - kad tuvojas vai nu Saeimas, vai pašvaldību vēlēšanas. Tad nu solījumi birst kā no pārpilnības raga. Gluži kā daudzas Zelta Zivtiņas, kas gatavas izpildīt visdažādāko sabiedrības slāņu iegribas. Bet tikko nokļūst ūdenī, dara visu lai piebāztu savus cauros maciņus ar skanošo nebaltajām dienām. Apetīte rodas ēdot. Un uzņēmēju kustībai "Par Labu Latviju" tā varētu būt varen zvērīga...
izsūtīts: pirmdiena, aprīlis 12, 2010 Nav komentāru:
Etiķetes: jaunā cerība ;-), solījumu laiks, uzņēmēji asina zobus, vilki aitas kažokos
svētdiena, 2010. gada 11. aprīlis
Pašu labklājība, pašu rokās.
Mūsu labklājība esot mūsu rokās! Apmeram tā to saka mūsu labklājības ministrs Uldis Augulis (ZZS). Viņa fantāzija sliecas uz to, ka katram pašam esot jādomā ko varot darīt savas valsts labā. Ja cilvēki negribēšot, nekas pats no sevis nenotikšot. Nu, viņam varētu būt taisnība. Pelnīsim naudiņu? Tad nu sāksim domāt, dāmas un kungi, kā pašiem iemācīties to naudiņu nopelnīt!
Varbūt kāds politiskais spēks mūs noalgos (nopirks) un dziedāsim slavas dziesmas tā vietā, lai viņus gānītu un lamātu? ;-)
Bet varbūt pārdosim savas balsis par bargu naudu? Cik varētu prasīt? Ls 10000 par balsi? Apmēram tikpat daudz, cik "Vienotība" prasa par kandidātu iekļaušanu sarakstā? Hmm... Un ja nu brīnums notiek? Ja nu politiķi šķiras no naudiņas? Vai iesim deklarēt ienākumus? ;-))
Vai var pelnīt ar šantāžu? Mēģināsim pieķert politiķus nedarbos un pieprasīsim izpirkumu? Bet tad jābūt labai drosmei un cietam kā kramam. Un tas ir riskanti. Uzdursies kādam oligarham un viņa miesassargi dzīvam ādu nodīrās...
Bet varbūt vienkārši brauksim uz ārzemēm peļņā? Tas ir visvienkāršākais veids, ja vien vari būt drošs par savu veiksmi. Prom brauc pat ārsti un medmāsas, lai strādātu tur par sanitāriem, saņemot vairāk, nekā valsts var dot šeit... Par ko tas liecina G.Auguļa k-gs?
Interesanti, kā G.Augulis cer panākt to, ka visi laimes meklētāji atgriežas mājās? Ja kādam paveiksies tik daudz, ka atrod drošu darbu ārzemēs ar kuru varu nodrošināt savu ģimeni, tad kāpēc man atgriezties valstī kurā valda haoss, nabadzība un izmisums? Kāpēc atgriezties tur, kur valda negodīgi un pērkami politiķi? Kāpēc man saņemt mazākus ienākumus dzimtajā zemē un atteikties no pārtikušas dzīves tur, kur varu dzīvot cilvēcisku dzīvi?
Vai G.Augulis un pārējie varas parstāvji var atbildēt uz šo jautājumu? Bet varbūt kungiem tas nav saprotams? Ja  grūti sagremot šos jautājumus, varu pārfrāzēt, bet tad tikai jāuzraksta meils. Nekad neesmu dzirdējis, ka politiķi savus solījumus pildītu. Visur valda meli.
izsūtīts: svētdiena, aprīlis 11, 2010 Nav komentāru:
Etiķetes: jaunā cerība ;-), kukuļošana, pērkamie politiķi, solījumu laiks, vilki aitas kažokos
sestdiena, 2010. gada 10. aprīlis
Arvien biežāk un aktīvāk tautas balss interneta mēdījos nosoda A. Šlesera, A. Šķēles, u. c. pašmāju politiķus. Jo īpaši tas kaitina A. Šleseru no LPP/LC. Viņš redz nevarot pārdzīvot, ka sabiedrība esot tik ļoti negatīvi noskaņota pret viņu, kas atbalsta tikai tos 2% vēlētājus ar ļoti lieliem ienākumiem. Par pārējiem 98% viņš mēdz atcerēties tikai pirms kārtējām vēlēšanām. Interesanti, ko A. Šlesera k-gs cerēja no tautas sagaidīt? Puķes? Nēsāšanu uz rokām? Tie laiki ir pagājuši.
Tagad vēlētāji pieprasa partijām un viņu līderiem atbildēt par saviem vārdiem un darbiem. Ir jānes atbildība par tiem solījumiem, kas cilvēkiem doti. Un te vairs nelīdzēs ne nauda, ne iebiedēšana, ne šantāža, ne samākslota pozitīvisma LPP/LC kampaņa. Un tas lūk ir gaužām slikti - cilvēki tak beidzot ir atmodušies no sastinguma un sākuši domāt politiķiem nevēlamā virzienā. Cilvēki ir noguruši no tā, ka tādi vīri kā A. Šlesers bārsta solījumus pa labi un kreisi pirms vēlēšanām, bet kā vēlēšanas aiz muguras, tā solījumi tiek aizmirsti. Tā vietā, lai kaut ko darītu vēlētāju labā, aktīvi iesaistas savā personīgajā biznesā.
Un pēc tam šādi kungi brīnas, ka tauta ir tik negatīvi noskaņota, tik izmisusi un nomākta, ka daudzi nespēj to vairs izturēt un dodas meklēt laimi svešā zemē. A. Šleseram būtu jāatceras, ka ne jau cilvēki nespēj izturēt gaušanos un negatīvismu. Viņiem ir apnikuši solījumi un solītāji. Viņi grib reāli dzīvot, nevis saņemt kārtējos pozitīvos solījumus no A. Šlesera.
P.S. Mani un manas domas nekontrolē kaut kādi politiski spēki vai oligarhi. Kamēr neesmu uzpirkts, tikmēr esmu lojāls pats sev un savām domām ;-)
izsūtīts: sestdiena, aprīlis 10, 2010 Nav komentāru:
Etiķetes: jaunā cerība ;-), vilki aitas kažokos
Kas maksā, tas pasūta mūziku!
Pavisam negaidīti uzdūros kādai aptaujai, un man atkārās žokļi - par uzvarētājiem tur bija Saskaņas Centrs (SC). Vai tiešām cilvēki ir tik naivi, ka otru reizi kāptu uz tā paša grābekļa? Cik man zinams, tad tieši N. Ušakovs (SC) izcelās ar īpaši talantīgiem argumentiem par saviem vēlētājiem, nolamājot melnus un maziņus... Vai tie nav no SC un PCTVL deputāti, kas valsts valodu vai nu nezina vispār, vai arī pārvalda tik katastrofālā līmenī ka ausis vīst! Tieši viņa vadītā Rīgas Dome pieņēma lēmumu apcirpt pabalstus ģimenēm (tieši pašā krīzes sākumpunktā), kuru bērni netiek bērnudārzā (un jādomā ka šī naudiņa tika izmantota lietderīgi - tika izmaksāta prēmijās par "labi" padarītu darbu). Un cik man zināms, N. Ušakaovs ir labi paklausīgs A. Šlesera (LPP/LC) skolnieks, un abi darīs jebko, lai papildinātu savas kabatas. Ne jau velti viņu atalgojuma līmenis pārsniedz premjera V. Dombrovska (JL) atalgojumu. Tas ir pretrunā ar valsts likumu! Bet kam par to galva sāp? Man nekad nebija šaubu, ka īstais Rīgas Domes saimnieks būs tieši A. Šlesers.
Tātad - kas pasūta šīs savādās aptaujas? Bet varbūt kāds ģēnijs vienkārši sēž birojā pie galda un un kaut kādā veidā izzīlē šos ciparus kafijas biezumos? No vienas puses ir sen zinams - kas maksā, tas pasūta mūziku, Šinī gadījumā varu secināt tikai to, ka šīs mūzikas pasūtītājs irneviens cits, kā SC. Pēc visa spriežot tā ir priekšvēlēšanu kampaņa, kuras mērķis ir potencialo vēlētāju dezorientācija un pretinieku maldināšana. Bet uz manu jautājumu par iespējamo balsu sadali, saņēmu šadu atbildi (kas ir krasā pretrunā ar otru aptauju):
Vai esat gatavi balsot par kādu nošīm partijām?
Zaļo un Zemnieku savienība
Saņemto balsu skaits: 79
izsūtīts: sestdiena, aprīlis 10, 2010 Nav komentāru:
Etiķetes: jaunā cerība ;-), nauda smako, solījumu laiks
piektdiena, 2010. gada 9. aprīlis
Vareni, izskatas ka valsts turpinās iet uz grunti neatkarīgi no tā vai VID tiks piešķirti tie divi miljoni latu, vai arī netiks. Einaram Repšem (JL) izteikts ultimāts lūguma formā - vai nu maksā mums par daba kvalitati, jeb arī mēs ņemsim kukuļus skaistās iesmaržinātās aploksnēs. Katram kokam ir divi gali. Tāpat ir ar šo prasību.
Pieļausim domu, ka E. Repše piekāpsies un atradīs prasīto naudu.... Tad VID prasībai būs ķēdes reakcija. Savas prasības izvirzīs mediķi - ja negribat mirt, maksājiet par darba kvalitāti! Tam sekos skolotāji - ja negribat augt kā analfabēti, maksājiet par lojalitāti! Un tā varētu turpināt ilgi... Bet pietiks.
Un pieļausim domu tagad ka E. Repše neatradīs līdzekļus... VID acīmredzot pieļauj domu kļūt nelojāliem pret valsti. Tātad uzņēmēji vēsā mierā varēs atpirkties no sava ļaunākā murga - VID. Jebkurā gadījumā E. Repše ir zaudētājs. Būs vien tas strīpainais ādas uzvalks jāpārdod par bargu naudu... Vēl paliek iespēja VID tīrīšana, bet tas nebūs efektīvi, jo ikviens cilveks, kas nonācis bezizejā, meklēs iespēju no tās izkļūt. Ja sāk trūkt naudas pat primāro vajadzību apmierināšanai, tad vienīgā iespēja ir kukuļi... Lai kurš nonāktu VID šefa amatā, agri vai vēlu izvirzīs savas prasības!
Bet vispār ja tā padomā - vai tie 2 miljoni latu tiešām nonaktu tur kur vajag? Man ir manamas šaubas, ka šī naudiņa nonāktu līdz VID "resnajam" galam, kur bosi to sadalītu savā starpā - savas lojalitātes garantam... Visi mēs esam pērkami. Dažu var uzpirkt ar varu, citu ar naudu, bet vēl citi ir nepiepildāmi un rijīgi līdz riebumam. Varbūt kāds grib mani uzpirkt? Tas ir iespējams, ja vien zin kā to darīt... ;-)
Secinājumi: valstij nav līdzekļu, lai apmierinātu valsts sektorā strādājošo vajadzības un to nebūs arī tad, ja nebūs lojāla VID, kas tos iekasēs! Gaidīsim, kad valsts sektorā strādājošie atkal izies ielās? Lai jums veicas kungi un dāmas...
izsūtīts: piektdiena, aprīlis 09, 2010 Nav komentāru:
Etiķetes: kukuļošana, nauda smako
ceturtdiena, 2010. gada 8. aprīlis
Ekonomikas uzlabošanas plāns LPP/LC stilā!
LPP/LC kartējo reizi ir parādījuši savu interesi par tiem, kas atdeva par viņiem balsi iepriekšējās Saeimas vēlēšanās un nesenajās pašvaldības vēlēšanās. Varu tikai piekrist šā raksta autoram, kurš, dzīvojot pat daudzus tūkstošus kilometrus no Latvijas, saskata nejēdzības un idiotisma kalngalus.
Pēc šī plāna sanāk ka tie kam alga ir līdz Ls 2500 - maksā pilnu nodokļu likmi! Tie kas saņem vairāk par Ls 2500 (pat ja 100000) maksā stingri noteiktu nodokļa likmi - Ls 625 (+/- kapeikas uz vienu vai otru pusi). Secinājums viens - cilvēki slīgs nabadzībā, bet tādi oligarhi kā A. Šlesers, A. Lembergs, A. Šķēle un citi savtīgi nelieši turpinās audzēt savus tauciņus... Interesanti, ka šie cilvēki, kas pelna tik lielas algas, nebūs daudz vairak kā 2% no vēlētājiem. Tātad, manāmi pietrūkst, lai iekļūtu to partiju skaitā, kas deldētu dibenus Saeimā.
Jādomā ka tieši tāpēc radās uzņēmēju apvienība Par Labu Latviju, kuras redzamā daļa ir G. Ķirsons (kam jau ne visai smuki sanācis ar darbinieku apkrāpšanu un nodokļu nemaksāšanu), bet neredzamā daļa (pelēkie kardināli) ar bieziem naudas makiem -  A. Šlesers, A. Šķēle u.c. biezi tipiņi ar lielām ambīcijām. Tātad gaidīsim kā un kad šī apvienība sevi pieteiks Saeimas vēlēšanās. Gribu redzēt, kā šie mūslaiku Minhauzeni spēs apvienot Latvijas sabiedrību ar šādiem (ne)darbiem...
Vai tiešām balsosim par cilvēkiem, kas nepilda solījumus un kaļ plānus kā izlaupīt jau tā izlaupīto Latviju?
izsūtīts: ceturtdiena, aprīlis 08, 2010 Nav komentāru:
Etiķetes: jaunā cerība ;-), nauda smako, solījumu laiks, vilki aitas kažokos
otrdiena, 2010. gada 6. aprīlis
Cita acī skabargu redz, savā baļķi neredz!
Cienījamais Saeimas priekšsēdētājs Gundars Daudze nebeidz pārsteigt savus vēlētājus un tos kas varētu būt viņa vēlētāji šā gada rudenī. Visiem ir labi zinama šī kunga reakcija pēc 2009. gada 13. janvāra notikumiem, kad G. Daudze pamanījās nonicināt visus ietekmīgākos nevardarbīgos politikas ietekmēšanas instrumentus, kas varētu būt Latvijas tautas (kas ir Latvijas republikas suverēnā vara) rīcībā: masu protesta pasākumus, referendumus un ārkārtas vēlēšanas, tos raksturojot kā haosu, kas "beigtos ar sacensību populistisku solījumu došanā". Un tagad šis kungs, kas pārstāv partiju Zaļo un Zemnieku savienību (ZZS), publiski paziņo Latvijas lielākajam laikrakstam "Latvijas Avīze", ka vēlētāji paši ir vainīgi pie tā, ka Saeimas deputāti krāpjas, zog un izmanto savu vēlētāju uzticību vissavtīgākajos nolūkos.
Ja līdz šim kādam varbūt vēl bija palikusi kādas ilūzijas par politiķu nesavtīgumu un godaprātu, tad, manuprāt, pēc šāda paziņojuma ZZS izraka savu kapa bedri par vienu pēdu dziļāku... Gribētos godājamam G. Daudzes k-gam vaicāt, vai tikai viņš nepieder pie tās daļas, kas krāpj šo valsti? Un diezvai nodokļus var maksāt tie 200000, kas ir palikuši bez darba. Tātad šī daļa automātiski atkrīt. Interesanti, ka laikā kad visiem tika cirptas algas, samazinati pabalsti un pacelti nodokļi, Saeima nolēma sev atalgojumu nesamazināt. Un viens no Saeimas ir arī Gundars Daudze, kuram pietiek drosmes apvainot savus vēlētājus!
Varbūt godājamais G. Daudzes k-gs var paskaidrot, kā tas nakas, ka valsts gada laikā nav uzskatījusi segt  savas saistības pret saviem nodokļu maksātājiem, kas palika bez darba pagājušā gada sākumā. Tiesa, viss negrozas tikai ap Tapeksu un mani. Bet noteikti ir daudz citu līdzīgu gadījumu, kad valsts burtiski nepilda savas saistības pret saviem pilsoņiem. Pēc visa notiekošā valstī, Saeimas priekšsēdētājs uzdrošinas pārmest vēlētājiem, ka viņi paši ir vainīgi pie tā, ka cilvēki viņu ir ievēlējuši. Tagad es no tiesas ceru, ka nākamajā Saeimā šī netaisnība tiks izskausta. Ceru, ka nebūs tādu tipu kā G. Daudze, M. Segliņš, A. Šlesers un daudzi citi, kas neciena ne savus partijas biedrus, ne savus vēlētājus, ne savu valsti kuru apzog.
izsūtīts: otrdiena, aprīlis 06, 2010 Nav komentāru:
Etiķetes: pērkamie politiķi, vilki aitas kažokos
pirmdiena, 2010. gada 5. aprīlis
Dievs svētī Lat... (atvainojiet) apetīti!
Nu tad beidzot Valdis Dombrovska k-gs deklarējis savus ienākumus. Bet kāda vilšanās - viņš izskatas tikpat labi piebarots ar naudiņu, kā viņa priekšteči - A. Kalvītis, A.Šķēle u.c. varenie tautas kalpi, kas to vien dara, kā cērp aitas (piedodiet - gribēju teikt tautu). Pat ja esam tik naivi un uzskatam ka tie Ls 40 000 ir daļa no Ls 125 000 lielā aizdevuma, tad jābrīnas - kura kredītiestāde ir tik naiva, lai dotu tādu naudu premjeram, kam pēc pusgada beidzas pilnvaru laiks? Un tad vēl pieplusosim SAAB un nekustamos īpašumus... Un rezultātā sāk ost pēc pērkama politiķa. Bet apetīte jau Latvijā politiķiem ir laba. Tā aug jo lielāka, ar katru atbildīgā postenī pavadīto mēnesi.
Bet es jau paredzu, ka, nevienā no valsts dienestiem, tas aizdomīgi neliksies. VID ar pievērtām acīm pievāks deklarāciju, KNAB zvilnēs savās četrās sienās kā jau to vislabāk prot... Un paies vēl pusgads, bet V.Dombrovska ienākumi būs daudreiz palielinājušies, un atkal nevienam tas neliksies aizdomīgi... Aizdomīgi liksies tas, ka tauta ir spējīga izdzīvot pat bez naudas.
Vai V. Dombrovskim ņirgāšanās par cilvēkiem sagādā tādu kaifu? Ko vēl partija Jaunais laiks (JL) spējīga sasolīt naivajiem vēlētājiem? Pēc manis veiktās aptaujas, kas noslēdzās vakar, vienīgi JL un SC (Saskaņas Centrs) ir cerības nonākt nākamajā Saeimā. Bet vai JL nav neērti vēlētāju priekšā? Tie cilvēki kuri spiesti savilkt jostas tikai tāpēc, ka premjeram likās taisnīgi visu slogu uzlikt uz tautas pleciem? Interesanti, kādu debesu mannu JL vēl solīs? Pēc visa spriežot, atlikušajām piecām partijām, kas šobrīd deldē krēslus parlamentā, šī privilēģija rudenī būs liegta. Tātad būs gaidāmas vēlēšanas un jādomā ka arī raganu medības... Protams, ar noteikumu - ka izsalkušās jaunievēlētās vārnas (partijas), sadomās knābt acīs vecajām, labi nobarotajām vārnām kas palika aiz borta vēlēšanās.
izsūtīts: pirmdiena, aprīlis 05, 2010 Nav komentāru:
Etiķetes: nauda smako, pērkamie politiķi, vilki aitas kažokos
sestdiena, 2010. gada 3. aprīlis
Tā teiktu A.Slakteris (ja vēl būtu pie varas) un turki, kas kukuļošanu neuzskata par kukuļošanu, bet gan par normālu parādību brīvā tirgus ekonomikā... Tā teikt - neliela draudzības dāvaniņa, draudzības un sadarbības saikņu stiprināšanai. Acīmredzot arī vācijas autokoncerns Daimler vadība ir ar līdzīgiem uzskatiem. Un tie 185 miljoni dolāru noteikti ir paredzēti neparedzētiem tēriņiem, ja nu kāds viņus smuki pieķer aiz rociņas.
Interesanti, kur šai laikā bija KNAB, ka neredzēja to, kas notiek deguna galā? Bet varbūt Daimler darījums bija tik izdevīgs kādam, ka pievēra acis visi - gan KNAB, gan Rīgas Dome, gan atbildīgo partiju vadītāji. Vai tikai tā naudiņa tagad neplūst ziedojumu veidā uz partiju kasēm?
Un kā būs ar lietas izmeklēšanu? Gana paredzami - tā vilksies ne mazāk kā pusi gadu (līdz vēlēšanām) un tad kad to noslēgs, vainīgie atkal gozēsies Saeimas mīkstajos krēslos, snaudīs sēdēs un bagarēs saviem vēlētājiem smadzenes. Un protams viņiem būs kriminālvajāšanas imunitāte, bet uzsākt procesu varēs tikai tad, ja Saeimas vairākums to atļaus. Apsveicu šos tautas kalpus ar kārtējo veiksmīgo darījumu - savu cauro kabatu piepildīšanu...
izsūtīts: sestdiena, aprīlis 03, 2010 2 komentāri:
Etiķetes: kukuļošana, nauda smako
piektdiena, 2010. gada 2. aprīlis
vai mūsu politiķi pārspēj Minhauzenu? ;-)
izsūtīts: piektdiena, aprīlis 02, 2010 Nav komentāru:
Tuvojas kārtējais vēlēšanu bums, kad daudzi no mums sāks domāt par ko balsot. Tad atkal naksies izvēlēties, ko mēs gribam redzēt saeimā. Vai tiešām tos pašus klaunus un minhauzenus ko šobrīd?
TP, LPP/LC un JL kases manami ir papildinājušās.Bet jāatzīst ka mani māc pamatotas šaubas par TP un LPP/LC nākotni vēlēšanās. Ja mani neviļ nerra intuīcija, viņiem tur būs tāds aplauziens, ka 11-ās Saeimas vēlēšanas vairs nesagaidīs... Bet, tas nebūt nenozīmē ka turienes politiķi nepārmetīsies uz kādu glābšanas plostu, ar kuru varētu stūrēt tālāk politikas plašajos ūdeņos ;-)
Mani vienīgi šokē ziedojumu apmēri: Atis Slakteris no TP nez kur "sagrabinājis" 5000 Ls (nez vai patentējis spārnoto teicienu "nothing special"?); Andrejs Popovs laikam būs iztirgojis pusi savu īpašumu, jo saziedojis LPP/LC 10000 Ls...
Interesanti vai šie dati KNAB neliekas aizdomīgi? Kur cilvēkiem šajos krīzes laikos tik daudz naudas? No omītes zeķes izvilka? Mans nerra deguns saož visai nepatīkamu smaku... Tā kā sasmērējušies šie kungi ar kaut ko būtu...
Un tad vēl Normunda Vilnīša (KNAB šefs) savdabīgie izteicieni par nevēlēšanos kontrolēt partiju kases. Tas ar vairs nerada nekādu labo iespaidu par šo solīdo iestādi, kam būtu jāiedveš bailes korumpētos politiķos un negodīgos biznesmeņos.
Bet ja nu kāds iemestu tikai acs kaktiņu N. Vilnīša bankas kontos? Neo, kur gan tu esi... atsaucies... ;-)
izsūtīts: piektdiena, aprīlis 02, 2010 Nav komentāru:
ceturtdiena, 2010. gada 1. aprīlis
A.Šleseram ir liela apetīte, bet smadzeņu tā pamaz... Interesanti, ar ko viņš gatavojas piekukuļot piekrāpto tautu? Ar jaunām pasaciņām? Saviem skaistajiem solījumiem? Lai dabūtu 40% balsu nākamajās vēlēšanās ir arī kaut kas jādara, nevis tikai jākuļ tukši salmi. Buldozera kungs aizmirsa, ka Latvijā ir cilvēki, kas vairs nekad neticēs politiskajiem spēkiem, kas šobrīd ir Saeimā. Varbūt tieši tāpēc radās uzņēmēju kustība "Par labu Latviju", aiz kuras stāv ne viens cits, kā pats A.Šķēle un A.Šlesers. Bet es netieku gudrs, kur palika tukšie solījumi? Jeb varbūt šī apvienība neko nesolīs un rīkosies ar nedemokrātiskiem līdzekļiem izmantojot visspēcīgāko argumentu - naudu un amatpersonu uzpirkšanu?
Un es varu ar patiesu prieku apgalvot, ka kamēr A.Šlesers man darbu neatradīs (un jādomā ka neatradīs), būšu viņa ļaunākais murgs. Ceru, ka viņš daudz murgos. ;-) Un šoreiz viņa vārdi ir patiesi:
Šlesers gan norādīja, ka šobrīd visu ir pārāk daudz negatīvisma, "piemēram viņš tiek "kritizēts ļoti bieži, sevišķi internetā, bet normāls cilvēks, katru pa dienu strādā, nevis kritizē citus internetā". Šlesers pieļāva, ka kritizētāji ir vai nu bezdarbnieki vai "tie, kas valsts iestādēs", vai arī politisku konkurentu algoti cilvēki.
Un diez vai A.Šlesers dabūs tos 200000 balsu, kuru cerības viņš ir pievīlis. Bet varbūt šī kustība jau vistuvākajā laikā pārvērtīsies par partiju, kas pārņems varu valstī ar vai bez tautas piekrišanas? Interesanti, ko LPP/LC cer iesaistoties valdības darbā? Nāk prātā tikai viens - sabotēt valdības darbu ar šantāžu. Jo ja jau JL uzaicināja LPP/LC savā komandā, tad ar viņu lēmumu jau būs jārēķinas...
Visu negodīgo politiķu ļaunākais murgs, vēlot patiesu patīkamu joku dienu,
izsūtīts: ceturtdiena, aprīlis 01, 2010 Nav komentāru:
Etiķetes: vilki aitas kažokos
Jaunākas ziņas Vecākas ziņas Sākumlapa
nothing special... (A.Slakteris no Latvijas)
Apskatīt manu pilno profilu
Nerrs (āksts), kas draugos ar (ne)veselo saprātu, bet vēl godīgs un varas nesamaitāts ;-)
Rakstu to, ko domāju un nav svarīgi, vai tas kādam ir kā dadzis acī...
Mani uzskati nav ideāli, bet mans mērķis ir likt aizdomāties par to kas notiek šai valstī.
Gan jau katrs pats saviem spēkiem beigās izdomās, kas ir tie vecie vēzīši jaunajos iepakojumos...
Neizbēgama ir tikai nāve un nodokļi.
Vai valsts nauda tiek taupīta?
Ko sēsi, to pļausi!
Absolūtās Šausmas politikā, jeb (AŠ)²
Bruģējam ceļu uz elli...
Nepateicība pasaules alga, bet dots devējam atdoda...
Vai trusītis Rodžers ir neaizstājams?
Kas tad tomēr iegāza trusīti Rodžeru?
Kas iegāza trusīti Rodžeru?
Pašu labklājība, pašu rokās.
Kas maksā, tas pasūta mūziku!
Ekonomikas uzlabošanas plāns LPP/LC stilā!
Cita acī skabargu redz, savā baļķi neredz!
Dievs svētī Lat... (atvainojiet) apetīti!
2. pasakas tiem kam vēl nav 18+ un vecākiem ;-)
3. dažas atpazīstamas spēles atpūtai ;-)
4. anekdotes labam garastāvoklim...
cenzūra jaunā cerība ;-) Jaunais Laiks atkal sola kukuļošana nauda smako neoboļševisms neonacisms pērkamie politiķi pilsoniskā žurnālistika prese pseidodemokrātija solījumu laiks uzņēmēji asina zobus vēsture vilki aitas kažokos
Saņemiet "Politiskos Minhauzenu stāstus." uz e-pastu
Veidnes “SIA Lieliski” motīvs. Nodrošina Blogger.